**KVINDEKØN OG KVINDESYN I KULTUREL KLEMME – Hvordan ændrer vi synet på kvindekøn og seksualitet blandt etniske minoriteter?**

Blandt unge kvinder fra indvandremiljøer er der ind imellem et ønske om en mulighed for re-kontruktion af kønskransen, Folketinget har vedtaget en lov mod dette. Hvorledes gør vi fremover?

**Vær med til en spændende debat sammen med Dansk Selskab for Obstetrik og Gynækologi (DSOG) på dette års Folkemøde på det gode skib Samka, i Allinge Havn****lørdag d. 15.6.****kl 15.-16.00.**

I debatten deltager:

* **Negin Jafaar** Gynækolog og brevkasseredaktør af en kurdisk brevkasse for kvinder om seksualitet og æresbegreber, herunder daglig henvendelser fra piger som ønsker rekonstruktion af mødommen, fordi de frygter for deres liv. Hun har set og oplevet æresrelateret vold både i Danmark og i Kurdistan.
Negin mener at æresbegrebet bør omdefineres og debatteres, for som det er nu, sidder en hel families ære mellem benene på kvinderne.
* **Kefa Abu Ras** Kefa arbejder frivilligt som talskvinde for Femi-festival og er medlem af Dialogkorpset under Siri, hvor hun afholder dialogmøder, der handler om negativ social kontrol og radikalisering. Til dagligt arbejder er hun bydelskonsulent i Vollsmose Sekretariatet, hvor hun uddanner og opkvalificerer kvinder til at bekæmpe negativ social kontrol.

Desuden bijobber hun hos Danner med oplæg om kvinders rettigheder og ligestilling

* **Gabrielle Refeld** Jordemoder og specialist i klinisk sexologisk rådgivning og arbejder med unge af forskellige køn og etniciteter om seksuel sundhed, både med individuel rådgivning og undervisning. Gabriella var i 2013 initiativtager til lancering af ordet kønskrans som alternativ til det misvisende ord jomfruhinde.
* **Annemette Wildfang Lykkebo** Næstformand i DSOG og daglig leder af gynækologisk-obstetrisk afdeling, Kolding. Hun underviser og holder foredrag om køn, udseende og seksualitet. Annemette er desuden aktiv i debatten omkring et stigende problem blandt etnisk danske kvinder, hvor flere ønsker korrektion af de ydre kønsdele.
* **Moderator Peter Q Geisling**